Kaapstad verloor miljoene weens verkeersboetes | Nuus24
Kaapstad verloor miljoene weens verkeersboetes
Kaapstad – Die stad Kaapstad verloor sowat R7 miljoen elke maand in onbetaalde verkeersboetes, het die Cape Times Vrydag berig.JP Smith, burgemeesterskomiteelid vir gemeenskapsveiligheid, sê tussen 40% en 46% van boetes word betaal.Die stad sê baie burgers is skuldig aan “dwarsboming van die gereg” deur die verkeerde adresse aan die nasionale verkeersinligtingstelsel (e-Natis) te verskaf.Die stad wil hê die aanlyn-voertuigregistrasiestelsel moet geskrap word.Cedric Thomas, DA-raadslid, sê die aanlyn-stelsel het nie ‘n funksie wat motoriste vra om hul adresse te bevestig nie en geen bewys van adres is nodig wanneer ‘n lisensie hernu word nie.Gevolglik is dit “onmoontlik” om dagvaardigings en lasbriewe uit te reik. Slegs 38% van hulle word wel uitgereik.Volgens die berig sal die portefeuljekomitee oor veiligheid en sekuriteit met die burgemeesterskomitee en die LUR vir vervoer in die Wes-Kaap, Robin Carlisle, vergader om ‘n administratiewe proses te formuleer om die probleem aan te pak.– Volg Nuus24 op Twitter - SAPA
Lees meer oor: kaapstad | verkeersboetes VOLGENDE OP NUUS24X